- जबलपुर में नामांकन भरने के अंतिम दिन भाजपा ने जिलावासियों को अपनी एकता दिखाने का भरपूर प्रयास किया. सभी आठों भाजपा प्रत्याशियों ने एक मंच पर उपस्थित होकर शहर की सड़कों पर रैली निकाल कर कलेक्ट्रेट पहुंचकर अपना-अपना नामांकन भरा. यहां तक तो ठीक है, इस भीड़ में भी कई भाजपा नेता अपनी राजनीतिक गोंटिया सेंकने में ज्यादा मशगूल नजर आए. दरअसल जिन्हें टिकट मिली वे तो ठीक, लेकिन जो टिकट पाने से बच गए, व आगामी किसी अन्य चुनावी मौके पर उनकी लॉटरी खुल जाये, इसके लिए वे ज्यादा मशक्कत करते दिखे और यह सभी दिखावा प्रदेश भाजपा को दिखाने के लिए ज्यादा किया जाता रहा. नारेबाजी भी वहीं पर कर रहे थे, जहां से भाई साहब की नजरें उन पर आसानी से पड़े.